Na základe uznesenia vlády SR
                                                                                 č.         zo dňa                  2002                                                                  

VLÁDA SLOVENSKEJ REPUBLIKY

podľa § 28 ods. 5 písm. b) zákona č. 92/1991 Zb. o podmienkach prevodu majetku štátu na iné osoby v znení neskorších predpisov (ďalej len “zákon”)

z r u š u j e

časť B. rozhodnutia Ministerstva pre správu a privatizáciu národného majetku SR č. 519 z 20.6.1996, spis č.: KM-129/96 o privatizácii  podniku Semenársky štátny majetok,  štátny podnik so sídlom v Lučenci Prešove, v znení rozhodnutia č. 613 z 8.4.1998, spis č.: KM-23/98, ktorým sa menilo rozhodnutie č. 519 v časti spôsob, podmienky a rozsah privatizácie výstupného formulára F.1(B)/2 privatizačného projektu vedeného v evidencii MSPNM SR pod číslom 897.

 Ostatné ustanovenia rozhodnutia č. 519 v znení rozhodnutia č. 613 zostávajú nezmenené.
 
 Odôvodnenie:

	Fond národného majetku Slovenskej republiky  na základe rozhodnutia ministerstva        č. 519 v znení  rozhodnutia č. 613, zrealizoval verejnú obchodnú súťaž na predaj časti majetku podniku Semenársky štátny majetok, š.p. Lučenec a s víťazom tejto súťaže, spoločnosťou LUTE NOVA plus,  spol. s r..o. so sídlom v Lučenci, uzavrel zmluvu                    č. 1972/1998 o predaji časti podniku. V dôsledku neplnenia zmluvných podmienok Fond národného majetku SR s účinnosťou  od 14. 10. 2001 od zmluvy č. 1972/1998 odstúpil.

 	Fond národného majetku Slovenskej republiky má zámer naložiť s majetkom získaným  z odstúpenia od zmluvy jeho priamym predajom záujemcovi, ktorého vyberie na základe výberového konania. 

Poučenie:
Toto zrušenie rozhodnutia nie je rozhodovaním v správnom konaní. Nepodlieha preskúmaniu súdom a nie je možné podať voči nemu opravný prostriedok.

                                                                                       Mikuláš   D z u r i n d a
                                                                                              predseda vlády

Na vedomie:
                  Ministerstvo pôdohospodárstva Slovenskej republiky
                  Fond národného majetku Slovenskej republiky